Title: FDV-Dokumentasjon Boen Eik Nature Olje.pdf
3. ANVISNINGER FOR DRIFT OG VEDLIKEHOLDForebyggende tiltak Sand, smuss og fuktighet kan medvirke til unødig slitasje og skade på et parkettgulv. Påse derfor at inngangspartiene er utstyrt på en fornuftig og effektiv måte. Det er viktig med skikkelige grovmatter på utsiden som kan oppta sand og støv, mens det på innsiden bør være matter som opptar fukt. Bord- og stolbein bør utstyres med filtknotter, for å beskytte gulvet mot riper i overflaten. På spesielt utsatte steder bør gulvet beskyttes med matter, kontorstoler o.l. bør utstyres med gummihjul.